text: Framgongd í ferðafólkatali á ein triðing
text: #000002
text: Eftir sera slaka árið 2020 kom ferðafólkatalið umvegis Vága Floghavn við einum vøkstri á ein triðing nakað fyri seg aftur í 2021. Hóast framgongdina er langt eftir upp til tølini fyri metárið 2019.
text: #000003
text: “Vága Floghavn hevði einans 179.778 ferðandi í 2020. Tá var afturgongdin 57,6% í mun til 2019, og komu vit tí niður á sama stig sum heilt afturi í 2004/05. Við eini framgongd á ein triðing komu vit í 2021 upp á 239.086, men hetta er framvegis 43,6% minni enn í 2019. Tað kann tí ikki sigast annað, enn at COVID-19 framvegis avmarkar virksemið hjá Vága Floghavn í ógvuliga stóran mun”, sigur Regin I. Jakobsen, stjóri, í viðmerking.
text: #000004
text: Hann leggur afturat: “Vit kunnu siga, at 2021 var í tveimum, einari ógvuliga vánaligari fyrru helvt og eini rímiliga góðari seinnu helvt. Í oktober vóru vit til dømis omanfyri 90% av tølunum fyri 2019, sum sjálvandi var rættiliga gott”.
text: #000005
text: Sum sæst á myndini fullu ferðafólkatølini nakað aftur í november og desember, og nú omikron herjar víða hvar kann ikki roknast við, at ferðslan kemur fyri seg aftur teir fyrstu mánaðirnar av 2022. “Sum útlitini síggja út í løtuni vænta vit ógvuliga smáliga ferðslu fyrstu mánaðirnar av árinum, men hava kortini rættiliga góðar vónir til summarið. Satt at siga rokni eg við, at summarið fer at líkjast tí vit sóu í 2019”, sigur Regin I. Jakobsen at enda.
text: #000006
text: Vinarliga broyt tínar kennifíla - og privatlívsstillingar fyri at síggja hetta innihald Stillingar av farsporum
text: #000007
text: TAKS skal hava nýggja skattaskipan
text: #000011
text: Myndir: Bíggjarmenn hava verið í Viðvík
text: #000014